b'\n_START_ARTICLE_\nAnholt\n_START_PARAGRAPH_\nAnholt je otok sredi Kattegata, le\xc5\xbei pribli\xc5\xbeno 40 km od mati\xc4\x8dne danske obale na eni strani in prav toliko od \xc5\xa0vedske. Otok meri le nekaj kvadratnih kilometrov, na njem pa stalno \xc5\xbeivi okrog 160 ljudi. Poleti se jim pridru\xc5\xbei \xc5\xa1e nekaj turistov, ki se pripeljejo ladjo iz 3 ure oddaljenega mesta Gren\xc3\xa5. Tako je poleti na otoku okrog 5000 ljudi. Zaradi oddaljenosti od celine so na otoku \xc5\xa1ola, po\xc5\xa1tni urad, duhovnik, zdravnik... Anholt ima celo svojo nogometno mo\xc5\xa1tvo._NEWLINE_Na otoku stoji svetilnik. Za vzdr\xc5\xbeevanje ognja je bila v preteklih stoletjih posekana ve\xc4\x8dina dreves na otoku. Ve\xc4\x8dji del otoka, \xc3\x98rkenen, zato danes prekriva tako imenovana pu\xc5\xa1\xc4\x8dava, najve\xc4\x8dja v severni Evropi. V resnici ne gre za pravo pu\xc5\xa1\xc4\x8davo, ampak za pokrajino, poraslo z li\xc5\xa1aji in pritlikavim grmovjem. Zaradi svoje edinstvenosti je obmo\xc4\x8dje za\xc5\xa1\xc4\x8diteno; dr\xc5\xbeava zadr\xc5\xbeuje erozijo s sajenjem manj\xc5\xa1ih dreves._NEWLINE_Na skrajnem vzhodnem delu otoka je kolonija tjulnjev. Dostop do tega dela je prepovedan za obiskovalce, da ne bi motili tjulnjev pri vzreji mladi\xc4\x8dev._NEWLINE_Na otoku je eno naselje, Anholt. Samo obmo\xc4\x8dje okrog mesta je urejeno za promet, \xc4\x8deprav so avtomobili na otoku redki in prebivalci ve\xc4\x8dinoma uporabljajo kolesa.'